Diorán

A dioránok az egyik mögöttes világegyetem lakói. Egyes elképzelések szerint találtak maguknak egy univerzumot, amelyet megdermesztettek az ősrobbanás utáni első másodpercben, amikor már a stabil protonok, neutronok és elektronok hidrogénatomokká egyesülve kizárólagosan léteztek a világegyetemben, s egymillió év kellett nekik, hogy a sugárzás által deutériummá és triciummá és héliummá egyesüljenek. A dioránok ilyen egymásodperces háttéruniverzumból, annak párálló hidrogénfelhőjéből érkeznek. Ott léteznek örök jelen időben felfoghatatlan idő óta. Lételemük a hidrogén, azt és a világegyetem háttérsugárzásának elképzelhetetlen méretű energiáját használva bármivé képesek átalakulni... Olyan testben jelennek meg, amilyet fel akarnak építeni, ám legtöbbször denevérformát öltenek magukra. Ez lehetett az előző létformájuk, amelyben bejárták a törzsfejlődés útját. A xenobiológusok között a legelterjedtebb nézet szerint fészekalji kollektívában élnek és közös tudattal rendelkeznek. „A Stockbauer romboló fegyverrendszerének kilencvenkilenc százaléka használhatatlan volt a dioránokkal szemben. Igazából nem volt általánosan ismert használható fegyver a dioránok ellen. A termonukleáris csapásmérő rendszer, a mikrohullámú–fegyverrendszer, a szonikus–rendszer, a hagyományos robbanófejes rendszer és egyéb, a világ anyagi felépítményét fenyegető fegyverrendszer hatástalan volt, akár a biológiai–virológiai fegyverrendszer vagy az ideggázok.” (Az Excalibur keresése)
Category:Fajok
Category:Értelmes fajok
Category:Inomi lexikon